Brnjak i Jarinje zatvoreni zbog blokade
Euleks je danas preuzeo nadležnost na administrativnim prelazima Brnjak i Jarinje, na kojima se od jutros nalaze po 2 kosovska policajca
Prelazi Jarinje i Brnjak potpuno su blokirani i nema nikakve carinske kontrole, jer je KFOR zabranio prilaz ovim mestima i upozorio da ce pucati ukoliko neko prekrši ovo pravilo. Istovremeno kada su još sinoć pripadnici KFOR-a razvukli bodljikavu žicu i blokirali ove prelaze, Srbi iz ovog dela Kosova postavili su barikade u blizini ovog punkta. Negde oko podneva na prelaz Jarinje stiglo je vozilo hitne pomoći sa, kako je novinarima rečeno, teško bolesnim pacijentom koji je morao da hitno bude prebačen u klinički centar u Kragujevac. Iako su pripadnici KFOR-a obećali da će propustiti vozilo hitne pomoći, ako se okupljeni Srbi udalje od ovog prelaza, to nisu učinili, iako su se Srbi povukli. U medjuvremenu, premijer Kosova  u Prištini je informisao Vladu Kosova da je akcija odlaska pripadnika policije i carine Kosova na prelaze Brnjak i Jarinje uspešno okončana “, rekao je Tači Tači je pozvao građane da sačuvaju mir i ponovio da uspostavljanje reda i zakona na severu nije upereno ni protiv koga, već da predstavlja poštovanje reda i zakona na Kosovu. “”, kazao je premijer Kosova Tači je pozvao Beograd da ne destabiluzuje stanje i da prihvati da je Kosovo nezavisno, suvereno i nedeljivo. On se zahvalio KFOR-u, EULEKS-u i zapadnim zemljama na podršci oko sprovodjenja kontrole na punktovima na severu Kosova. I zamenik premijera Kosova  izjavio je da su današnja dešavanja na severu Kosova proces implementacije dogovora izmedju Beograda i Prištine u Briselu. U medjuvremenu dok su prelazi na severu Kosova blokirani, Carina Kosova omogućila je na prelazu Merdare ulazak robe iz Srbije. U kosovskoj carini kažu da se radi o sprovodjenju dogovora izmedju Beograda i Prištine o carinskim pečatima, koji je postignut u Briselu i očekuju da će isto reagovati i carinske vlasti Srbije prema izvozu robe sa Kosova u Srbiju. Ova odluka kosovskih vlasti kojom se istovremeno ukida odluka o zabrani uvoza robe iz Srbije stupila je na snagu danas u podne i od tada je prelaz Merdare prešlo 5 kamiona sa robom.